కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రోహిత్ సిక్సర్ల మోత.. డివిలియర్స్ రికార్డ్ బ్రేక్
శ్రీలంకతో జరిగిన టీ20లో సిక్సర్ల మోత మోగించిన రోహిత్.. డివిలియర్స్ నెలకొల్పిన రికార్డును తుడిచేశాడు.
TNN | Updated:
Dec 23, 2017, 05:20PM IST
రోహిత్ సిక్సర్ల మోత.. డివిలియర్స్ రికార్డ్ బ్రేక్
ఇండోర్ వేదికగా శ్రీలంకతో జరిగిన రెండో టీ20 మ్యాచ్&zwnj;లో రోహిత్ శర్మ మెరుపు శతకంతో చెలరేగాడు. ఫాస్టెస్ట్ సెంచరీ సహా అనేక రికార్డులను రోహిత్ తన పేరిట లిఖించుకున్నాడు. 43 బంతుల్లోనే 118 పరుగులు చేసిన హిట్ మ్యాన్.. 35 బంతుల్లోనే సెంచరీ పూర్తి చేసుకున్నాడు. తద్వారా అంతర్జాతీయ టీ20ల్లో ఫాస్టెస్ట్ సెంచరీ రికార్డును సమం చేశాడు. ఇంతకు ముందు డేవిడ్ మిల్లర్ కూడా 35 బంతుల్లోనే శతకం బాదాడు. ఇండోర్ మ్యాచ్&zwnj;&zwnj;లో తొలి 50 పరుగుల్ని 23 బంతుల్లో పూర్తి చేసిన రోహిత్.. ఆ తర్వాత విశ్వరూపం చూపాడు. సిక్సర్ల మోత మోగిస్తూ.. 12 బంతుల్లోనే తర్వాతి 50 పరుగులు పూర్తి చేశాడు.
శ్రీలంకతో జరిగిన మ్యాచ్&zwnj;లో మొత్తం పది సిక్సర్లు బాదిన రోహిత్.. ఓ టీ20 మ్యాచ్&zwnj;లో అత్యధిక సిక్సర్లు బాదిన భారత ఆటగాడిగా రికార్డు నెలకొల్పాడు. ఈ ఏడాది 64 సిక్సర్లను తన ఖాతాలో వేసుకున్న రో&lsquo;హిట్&rsquo; తద్వారా ఒకే ఏడాదిలో అత్యధిక సిక్సర్లు సంధించిన క్రికెటర్&zwnj;గా ఏబీ డివిలియర్స్ రికార్డును బ్రేక్ చేశాడు. 2015లో డివిలియర్స్ 63 సిక్సర్లు బాదాడు. 2012లో మూడు ఫార్మాట్లలో క్రిస్ గేల్ 59 సిక్సర్లు బాదగా.. మూడేళ్ల తర్వాత దాన్ని ఏబీ బ్రేక్ చేశాడు. ఈ సఫారీ బ్యాట్స్&zwnj;మెన్ నెలకొల్పిన రికార్డును రోహిత్ రెండేళ్లలోపే బద్దలు కొట్టడం విశేషం.
రోహిత్ మెరుపు సెంచరీతో భారత్ ఐదు వికెట్ల నష్టానికి 260 పరుగులు చేసిన సంగతి తెలిసిందే. టీ20ల్లో ఇదే రెండో అత్యధిక స్కోరు కావడం గమనార్హం. ఈ సెంచరీ ద్వారా అంతర్జాతీయ టీ20ల్లో రెండో శతకం బాదిన మెక్&zwnj;కల్లమ్, గేల్, లూయిస్, కాలిన్ మున్రోల సరసన రోహిత్ నిలిచాడు. ఈ ఏడాది కోహ్లి అత్యధికంగా 11 సెంచరీలు చేయగా, రోహిత్ 8 సెంచరీలతో రెండో స్థానంలో నిలవడం గమనార్హం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.